Γενικές εκλογές Φιλιππίνων 2022

Στις 9 Μαΐου 2022 διεξήχθησαν γενικές εκλογές στις Φιλιππίνες. Οι 67,5 εκατομμύρια εγγεγραμμένοι ψηφοφόροι της χώρας κλήθηκαν στις κάλπες να ψηφίσουν για να εκλεγούν: ο Πρόεδρος της Δημοκρατίας των Φιλιππίνων ο Αντιπρόεδρος της Δημοκρατίας των Φιλιππίνων τα 12 από τα 24 μέλη της Γερουσίας τα 316 μέλη της Βουλής των Αντιπροσώπων 81 κυβερνήτες και αντικυβερνήτες επαρχιών οι δήμαρχοι και τα μέλη δημοτικών και επαρχιακών συμβουλίωνΟ Μπόνγκμπονγκ Μάρκος, γιος του πρώην δικτάτορα, Φερδινάδ Μάρκος, κέρδισε στις προεδρικές εκλογές συγκεντρώνοντας πάνω από 31 εκατομμύρια ψήφους (58%). Η μεγαλύτερη αντίπαλη του Μάρκος, η Λένι Ρομπρέδο, ήρθε δεύτερη με διαφορά πίσω, συγκεντρώνοντας ποσοστό της τάξεως του 28%. Η διαφορά αυτή είναι η μεγαλύτερη από τότε που αποκαταστάθηκε η δημοκρατία στις Φιλιππίνες, το 1986, όταν η «Επανάσταση της Λαϊκής Δύναμης» ανέτρεψε τον δικτάτορα Φερδινάδ Μάρκος και έφερε στην προεδρία την Κορασόν Ακίνο. Η ορκωμοσία του Μπόνγκμπονγκ Μάρκος ως 17ου Προέδρου των Φιλιππίνων πραγματοποιήθηκε στις 30 Ιουνίου 2022.Η σύμμαχός του, η Σάρα Ντουτέρτε, κόρη του απερχόμενου προέδρου Ροντρίγκο Ντουτέρτε, κέρδισε στις εκλογές αντιπροέδρου συγκεντρώνοντας πάνω από 32 εκατομ. ψήφους (61%).Η προεκλογική εκστρατεία σημαδεύτηκε από φαινόμενα μαζικής παραπληροφόρησης στα σόσιαλ μίντια, που ευνόησαν τον Μπόνγκμπονγκ Μάρκος, ενώ ταυτόχρονα στοχοποίησαν ιδιαίτερα την Λένι Ρομπρέδο.

 Σύμφωνα με το Σύνταγμα των Φιλιππίνων, οι εκλογές διεξάγονται δημοκρατικά και άμεσα, με καθολική και μυστική ψηφοφορία. Δικαίωμα ψήφου έχουν όλοι οι πολίτες των Φιλιππίνων, ηλικίας άνω των 18 ετών, υπό την προϋπόθεση να έχουν διαμείνει στη χώρα για τουλάχιστον ένα χρόνο. Ο Πρόεδρος των Φιλιππίνων εκλέγεται για εξαετή θητεία. Το εκλογικό σύστημα είναι απλό πλειοψηφικό, δηλαδή ο υποψήφιος που θα συγκεντρώσει τις περισσότερες ψήφους ανακηρύσσεται νικητής. Η θητεία του Προέδρου δεν είναι ανανεώσιμη, δηλαδή κανείς δεν μπορεί να διατελέσει δεύτερη θητεία ως Πρόεδρος. Δικαίωμα υποψηφιότητας έχουν οι πολίτες που έχουν γεννηθεί στις Φιλιππίνες, υπό την προϋπόθεση να είναι εγγεγραμμένοι ψηφοφόροι, να είναι ηλικίας άνω των 40 ετών, να μιλούν και να γράφουν στα Φιλιππινέζικα και έχουν διαμείνει στη χώρα για τουλάχιστον 10 χρόνια. Ο Αντιπρόεδρος εκλέγεται για εξαετή θητεία, η οποία είναι ανανεώσιμη για μία και μοναδική φορά. Δηλαδή, κανείς δεν μπορεί να διατελέσει πάνω από δύο θητείες ως Αντιπρόεδρος. Οι εκλογές Προέδρου και Αντιπροέδρου είναι χωριστές, δηλαδή οι εκλογείς μπορούν να ψηφίσουν Πρόεδρο και Αντιπρόεδρο από το ίδιο κόμμα, ή από διαφορετικά. Η Γερουσία αποτελείται από 24 μέλη, τα οποία εκλέγονται για εξαετή θητεία. Το ήμισυ των μελών ανανεώνονται ανά τριετία. Οι γερουσιαστές εκλέγονται με απλό πλειοψηφικό σύστημα από την ενιαία περιφέρεια της επικράτειας. Οι γερουσιαστές μπορούν να διατελέσουν ως δύο συνεχόμενες θητείες καθώς και μία τρίτη μη συνεχόμενη θητεία. Η Βουλή των Αντιπροσώπων αποτελείται από 316 μέλη, τα οποία εκλέγονται για τριετή θητεία. Το εκλογικό σύστημα είναι μικτό: 253 μέλη εκλέγονται με απλό πλειοψηφικό σύστημα από ισάριθμες μονοεδρικές εκλογικές περιφέρειες 63 μέλη εκλέγονται με αναλογική εκπροσώπηση από την ενιαία περιφέρεια της επικράτειας. Το εκλογικό όριο που πρέπει να περάσει ένα κόμμα για να μπει στη Βουλή είναι 2% των ψήφων. Ο μέγιστος αριθμός εδρών που μπορεί να κερδίσει ένα κόμμα είναι τρεις.Η θητεία στη Βουλή είναι ανανεώσιμη, αλλά κανείς δεν μπορεί να διατελέσει πάνω από τρεις συνεχόμενες θητείες ως βουλευτής. Η περίοδος υποβολής υποψηφιοτήτων στις εκλογές ήταν 1 – 8 Οκτωβρίου 2021. Συνολικά, 97 υποψήφιοι διεκδίκησαν τη θέση του Προέδρου και 29 του Αντιπροέδρου. Μερικοί από τους υποψήφιους απορρίφθηκαν από την Εκλογική Επιτροπή και μερικοί απέσυραν τις υποψηφιότητές τους. Τελικά, για συμμετοχή στις εκλογές προκρίθηκαν 10 υποψήφιοι για Πρόεδροι και 9 για Αντιπρόεδροι. Στις δημοσκοπήσεις που έγιναν οι εκλογείς ρωτήθηκαν ποιόν υποψήφιο θα ψήφιζαν για Πρόεδρο εκείνη την ημέρα.